# Norsk Bridgeforbund – Regler for bruk av skjermer

Sist oppdatert: 6. oktober 2017

Dette reglementet er en direkte oversettelse av World Bridge Federations skjermreglement og vil bli forsøkt oppdatert med jevne mellomrom. I tvilstilfeller er det alltid WBFs publiserte versjon som gjelder.

Lenke til WBFs publiserte versjon per 18. september 2017:
<http://www.worldbridge.org/wp-content/uploads/2016/11/generalconditionsofcontest.pdf>
(Punkt 26 – side 22-24)

# Beskrivelse av betjening

Spillerne i nord og øst sitter på samme side av skjermen gjennom hele turneringen. Det er nords ansvar å plassere spillet på, og ta det vekk, fra meldebrettet. Sekvensen er slik: Nord plasserer spillet på meldebrettet. Skjermluken lukkes (og forblir slik gjennom hele meldeperioden) slik at meldebrettet akkurat kan passere under. Spillerne tar opp kortene fra mappen.

Meldinger blir avgitt med meldekort fra meldeboksen. Spilleren plasserer den valgte melding på meldebrettet, som bare skal være synlig på spillerens side av skjermen. En spillers første melding skal tangere den ytterste venstre delen av spillerens eget segment på meldebrettet, med videre meldinger overlappende jevnt og likt mot høyre. All meldinger skal være i kontakt med ytterste del av skjermbrettet mot spilleren og ligge delvis overlappende forrige melding.

Spillere skal gjøre alt de kan for at disse handlingene blir så lydløse som mulig. Med skjermer i bruk er en melding avgitt når den er plassert på meldebrettet og sluppet. En spiller som fjerner ett eller flere av sine meldekort fra brettet i en bevegelse som antyder pass betraktes å ha avgitt en pass.

Etter at to spillere på samme side av skjermen har avgitt deres meldinger, skal Nord eller Syd (spilleren på samme side av skjermen) skyve meldebrettet under skjermen slik at det bare blir synlig på andre side av skjermen. De vil så avgi sine meldinger på samme måte og meldebrettet skyves tilbake igjen. Denne prosedyren gjentas inntil meldingsforløpet er avsluttet. Det er hensiktsmessig at spillerne varierer tempoet tilfeldig når de returnerer meldebrettet under skjermen.

Etter at alle fire spillere har hatt muligheten til å studere meldingsforløpet (likestilt med muligheten til å få meldingsforløpet gjentatt) skal spillerne sette meldekortene tilbake i deres respektive meldebokser.

Nå skal spillefører eller blindemann fjerne meldebrettet fra bordet og legger mappen tilbake midt på bordet. Bare spillefører eller blindemann kan fjerne meldebrettet og bare spillefører eller blindemann kan legge mappen tilbake midt på bordet.

Åpningsutspillet må gjøres med fremsiden opp før skjermluken åpnes, og bare spillefører eller blindemann kan åpne skjermluken eller be om at denne åpnes.

Når spillet er avsluttet plasseres meldebrettet tilbake på bordet.

Etter at et lovlig åpningsutspill er gjort med fremsiden opp, skal skjermluken åpnes slik at alle spillere kan se blindemanns kort og kortene spilt til hvert stikk. Om en motspiller viser et kort og spillefører, på grunn av skjermen, ikke ser det, kan blindemann gjøre bordet oppmerksom på uregelmessigheten.

Kortene må alltid bli lagt på bordet i samme retning, vertikalt eller horisontalt og i lik avstand fra forrige kort. Brudd på korrekt prosedyre vil kunne medføre prosedyrestraff.

# Alertering og forklaring

1. En spiller som avgir en melding som skal alerteres i henhold til Turneringsreglementet må gjøre sin skjermkamerat oppmerksom på alerten, og makker må avgi en alert på sin side av skjermen når meldebrettet skyves under. Alerten må avgis ved å plassere alert-lappen over den siste meldingen til skjermkameraten, i sitt segment av meldebrettet; spilleren som blir alertert gir til kjenne at han er oppmerksom på alerten ved å gi alert-lappen tilbake til sin motspiller. En spiller kan, ved skriftlig spørsmål, spørre etter en forklaring på motstanderens melding; skjermkameraten gir et skriftlig svar.
2. På et hvilket som helst tidspunkt under meldingsforløpet kan en spiller skriftlig be om en fullstendig forklaring på en av motpartens meldinger. Svaret skal også være skriftlig.
3. Helt fra meldeperioden starter til spillet er over skal hver spiller bare motta informasjon fra spilleren på sin side av skjermen om betydningen av meldinger og forklaringer. Spørsmål under spill av kortene bør gis skriftlig med skjermluken lukket. Skjermluken åpnes igjen etter at spilleren har fått svar. Turneringslederen kan derfor ikke gjøre undersøkelser på vegne av en spiller på den andre siden av skjermen under meldeperioden eller spillet.

# Endring av korrigeringer når skjermer er i bruk

1. En uregelmessighet som er sendt gjennom skjermen faller inn under de normale lovene, men med følgende endringer:
i) en melding som ikke er tillatt – se § 35 – må korrigeres
ii) om en spiller krenker lovene og, utilsiktet (ellers kan § 72C komme til bruk), uregelmessigheten er sendt gjennom luken av skjermkameraten, har sistnevnte akseptert handlingen for sin side i situasjoner hvor lovene tillater den venstre motspilleren å akseptere uregelmessigheten.
2. Før en uregelmessighet er sent gjennom luken skal spilleren som begikk uregelmessigheten eller hans skjermkamerat tilkalle TL. Meldinger som ikke er tillatt skal ikke aksepteres, og skal rettes opp uten andre rettelser (men se (a)(ii) over); alle andre uregelmessigheter skal rettes opp og TL skal sørge for at bare den lovlige meldingen blir sendt gjennom luken. Ingen spiller på den andre siden av skjermen skal bli gjort oppmerksom på hva som har skjedd om ikke fullbyrdelse av loven krever dette.
3. Skjermkameraten bør prøve å hindre et åpningsutspill utenfor tur. Alle åpningsutspill utenfor tur skal trekkes tilbake uten andre korrigeringer så lenge luken ikke er åpnet. I andre tilfeller:
i) når luken har blitt åpnet uten feil fra spilleføres side (og den andre motspilleren ikke har spilt ut med billedsiden opp) gjelder § 54.
ii) når spilleføres side har åpnet luken er utspillet akseptert. Den antatte spilleføreren blir den aktuelle spilleføreren. § 72C kan komme i betraktning.
iii) når to åpningsutspill er spilt med billedsiden opp er det feilaktige utspillet et stort straffekort.
iv) et kort vist med billedsiden opp fra spilleføres side faller under § 48.
4. Når en melding som skal alerteres er avgitt, se punkt 1.2 over.
5. Når en spiller bruker mer enn normal tid til å avgi sin melding, er det ikke et brudd på lovene om spilleren selv påpeker bruddet i tempo. Skjermkameraten, derimot, skal ikke gjøre det.
6. Om en spiller på siden av skjermen som mottar meldebrettet anslår at det har vært et brudd i tempo og det derved kan ha vært formidlet uautorisert informasjon, bør han, under § 16B2, tilkalle TL. Han kan gjøre dette på et hvilket som helst tidspunkt før åpningsutspillet er gjort og skjermen åpnet.
7. Ved å ikke gjøre som i (f) kan TL bli overbevist om at det er makker som påpekte bruddet i tempoet. Om det skjer kan TL dømme at det ikke var noen forsinkelse og med det ikke noen urettmessig informasjon. En forsinkelse i sending av meldebrettet på opptil 20 sekunder er normalt ikke ansett som signifikant.
8. Hvis derimot spillerne ikke har variert tempoet i sending av meldebrettet som beskrevet i punkt 1.1, fjerde avsnitt, så kan en forsinkelse på mindre enn 20 sekunder anses som signifikant.